
Toma Akvinski o odnosu 
dobra i zla u stvorenome svijetu 


Sažetak 


Cilj je ovoga rada pokazati da Toma Akvinski problem zla promišlja ne samo kao pitanje 
zla u njemu samome nego i u puno širem kontekstu Božjeg stvarateljskog djela i providnos- 
nog upravljanja te na taj način dokazuje da činjenica postojanja zla u svijetu nije održiv 
argument protiv Božjeg postojanja. Naime, za Tomu Akvinskog zlo nije nešto, nekakvo biće 
sa svojom biti i naravi, nego je ono lišenost dobra, nedostatak onoga dobra koje je neko 
biće po naravi dužno imati. Zlo ima dobro za svoj subjekt, objekt i uzrok, a može na koncu 
imati i dobro kao svoj učinak. Takva potpuna uronjenost i ovisnost zla o dobru kazuje da je 
ontološki status zla s jedne strane realan, a s druge strane da nije apsolutan. Zlo ne može 
postojati od sebe, po sebi i za sebe. Ono je pod svakim vidom podređeno dobru. Takav status 
zla postaje još očitiji u Akvinčevu osvrtu na odnos zla i apsolutnog dobra koje je Bog. Bog 
je onaj koji jest u apsolutnom smislu, a zlo postoji samo u odnosu na dobro koje je Božje 
stvorenje. Propadanje stvari je tek posljedica Božjeg stvaranja dobrog svijeta u kojemu po- 
stoje bića koja mogu biti deficijentna u dobru, što ona ponekad i jesu. To znači da Bog ne 
želi zlo, nego ga na neki način dopušta dok sve providnosno upravlja k dobru koje je on sam. 
Naime, Bog je toliko svemoguć da dopuštajući zlo može ostvariti i veća i brojnija dobra. U 
djelu Božjega upravljanja svijetom čovjek zauzima posebno mjesto jer je sposoban za osobni 
odnos s Bogom. No čovjek se slobodnom voljom može i odmetnuti od poretka i pravila koji 
ga vodi sjedinjenju s njegovim krajnjim dobrom koje je Bog. Takav čin se naziva moralno 
zlo krivnje ili grijeh. Toma Akvinski primjer i uzor pobjede dobra nad zlom nalazi u liku pra- 
vednog i nevinog Joba koji je, upravo zahvaljujući iskustvu strahovitoga zla, shvatio da Bog 
beskrajno transcendira ljudsku spoznaju, bitak i moć, te da bi svako pripisivanje zla Bogu 
bilo ludost, a svako nijekanje Božjega postojanja zbog zla koje ga je zadesilo bezumlje. Job 
je shvatio da Božja pravednost i logos vladaju svime i da je konačna pobjeda dobra sigurna. 


Ključne riječi 
zlo, dobro, Bog, Toma Akvinski, stvaranje, providnost, teodiceja 


Pitanje o zlu u Sumi teologije! postavlja se na samom početku prvoga dijela,? 
kao jedan od temeljnih prigovora za Božje postojanje. No Toma Akvinski pi- 
tanje zla tematizira tek u traktatu o stvaranju i to prije pitanja o razlici između 

duhovnih i tjelesnih stvorenja 1 pitanja o Božjem upravljanju svijetom i stva- 
rima u njemu. Tako nam sam Akvinac otkriva da zlo nije dovoljno razmotriti 
samo u svjetlu istine o Božjem bitku, nego je u obzir potrebno uzeti i svjetlo 
istine o božanskom stvaranju i upravljanju. Toma, dakle, ključ za razumijeva- 
nje pitanja zla nalazi unutar stvarateljsko-providnosne strukture? 


Nadalje, problemu zla u velikom Tominu opusu moguće je pristupiti na razne 
načine i pod raznim vidovima. S obzirom na to da postoje dvije velike podjele 
ili razlike između bića“ — razlika između dobra i zla i razlika između duhovnih 
i tjelesnih bića — pitanju zla pristupit ćemo pod vidom odnosa dobra i zla u 
stvorenome svijetu ili unutar stvarateljsko-providnosne strukture. Taj odnos 
je, kao što ćemo vidjeti, višestruk. 


Zlo kao lišenost dobra 


Tomina analiza zla u Sumi teologije i u De malo* počinje pitanjem o tome je 
li zlo nekakva narav, nekakvo stvorenje sa svojom naravi, tj. nešto (aliquid). 
U Sumi protiv pogana* to se pitanje postavlja tek nakon što je razjasnio da 
ništa ne djeluje poradi zla, nego samo radi dobra. Što to znači kada se Toma 
Akvinski pitao o tome je li zlo nekakva narav? Na temelju definicije naravi? 
može se reći da bi zlo, ukoliko bi bilo nekakva narav, utoliko moralo imati 
svoju definiciju s rodom i specifičnom razlikom. Dakle, zlo bi imalo bit, od- 
nosno bilo različito od dobra i tako imalo i sebi vlastito djelovanje. Zlo bi na 
taj način označavalo nekakav bitak, neko u stvarnosti postojeće biće. U De 
malo* s dvadeset argumenata i u Sumi protiv pogana? sa šest argumenata, koje 
je moguće sažeti u pet argumenata iz Sume teologije,'" Toma dokazuje da je 
takvo što nemoguće. 


Kako bi, dakle, utvrdio je li zlo nekakva narav, Akvinac se prvo pita o tome 
je li ono rod (genus). Od dva značenja pojma rod — rod u punom smislu riječi 
i rod kao suprotnost (contrarietas) — dobro i zlo mogu pripadati istome rodu 
samo kao suprotnosti, ali ne suprotnosti u pravom smislu riječi (jer tada bi 
dobro i zlo bili dva roda), nego kao imanje (habitus) 1 lišenost (privatio). To 
ujedno znači da je zlo uvijek nesavršeno u odnosu na dobro jer se lišenost 
svodi na rod imanja (habitus) koje je dobro.!! 


Na sličan način, kada se pita o tome je li zlo konstitutivna razlika, Toma prvo 
razlikuje materijalna bića i moralno djelovanje. Kod materijalnih bića dobro 
1 zlo nikada nisu konstitutivne razlike jer zlo je lišenost supstancijalne forme 
na način da je združeno s nekom drugom formom. Što se tiče moralnoga dje- 
lovanja, Toma tu razlikuje finalni uzrok moralnoga djelovanja i vrstu. Pitajući 
se o principu moralnoga djelovanja, vidimo da su dobro i zlo konstitutivne 
razlike jer dobro je ono što je po sebi svrha slobodnog voljnog djelovanja, 
a zlo je ono što udaljava od dužne svrhe. No ako se pitamo o njihovoj vrsti, 
vidimo da je i u području morala zlo »neko dobro povezano s lišenošću nekog 
drugog dobra«.!? 


Treći prigovor vraća se na pitanje suprotnosti: jesu li dobro i zlo dvije su- 
protne stvarnosti koje imaju zajedničku narav? Odgovarajući na taj prigovor, 
Akvinac objašnjava da je takva situacija moguća samo u području moralnoga 
djelovanja gdje čovjek uvijek može izabrati među različitim stupnjevima do- 
bra i zla te mijenjati svoje odluke. Također se na promjenu iz kreposti u mane 
(ili obratno) može gledati kao na lišavanje ili propadanje dobra. 1? 

Četvrti prigovor tiče se djelovanja: ako zlo ima mogućnost djelovanja, ono 
mora biti nekakvo biće s naravlju. No možemo li reći da je nestajanje, propa- 
danje ili lišavanje nekakvo djelovanje u pravom smislu riječi? Tomin odgovor 
ponovo uključuje razlikovanje — ovoga puta razlikuje tri načina djelovanja: 
prema formalnom, eficijentnom 1 finalnom uzroku. U De malo precizira da, 
formalno gledajući, nestajanje ili propadanje nije gibanje ili djelovanje, nego 
bivanje lošim, pa zlo kvari dobro ne tako što djeluje, nego upravo tako što je 
ono samo propadanje ili lišenost dobra.!* Znači, po formalnom uzroku, zlo 
kvari kroz nedostatak ili nemogućnost djelovanja uslijed nedostatka djelatne 
moći.!* Kao eficijentni i finalni uzrok zlo ne djeluje kao lišenost, nego može 
djelovati samo utoliko ukoliko je povezano s dobrom jer određena forma koja 
djeluje ili određena svrha koja privlači uvijek su neko dobro. Zlo je ono što 
kao zlo izbjegavamo, a poželjno može biti samo akcidentalno jer je povezano 
s nekim drugim dobrom. Na taj način propadanje jest gibanje i djelovanje, s 
time da djelovanje i gibanje valja pripisati dobru koje je subjekt zla, dok neu- 
činkovitost u djelovanju valja pripisati zlu: 


»Što god djeluje ili se giba odnosi se na mogućnost dobra, a svaki nedostatak odnosi se na zlo.«!5 


1 

U Sumi protiv pogana Tomin je pristup dije- 
lom drugačiji: pitanja o zlu postavlja na počet- 
ku treće knjige (cap. 4-15) koja govori o mo- 
ralu i o Božjem upravljanju stvorenjima, gdje 
se u svjetlu govora o Bogu kao svrsi stvorenja 
nameće pitanje o svrhovitosti i uzročnosti zla. 
Za djela Tome Akvinskoga rabimo sljedeće 
kratice: De malo — Quaestiones disputatae De 
malo; De veritate — Quaestiones disputatae 
De veritate; ScG — Summa contra Gentiles; 
Sth — Summa theologiae; In Metaph.— Senten- 
tia super Metaphysicam. 


2 

Sth 1, q. 2, a. 3, arg. 1, u: Toma Akvinski, Iza- 
brano djelo, izab. i prev. Tomo Vereš, 2. znat- 
no prošireno izdanje prir. Anto Gavrić, Na- 
kladni zavod Globus, Zagreb 2005., str. 290. 


3 

Hugh Owen autor je kovanice i temeljne ideje 
o »stvarateljsko-providnosnoj strukturi« (cre- 
ation-providence framework). U Akvinčevoj 
filozofiji ona kazuje da je Bog stvoritelj i 
svrha cjelokupne stvarnosti i svakog pojedi- 
nog bića. Djelo stvaranja predstavlja početak 
ovoga svijeta, nakon čega je uslijedilo vri- 
jeme božanske providnosti i upravljanja koje 
i danas traje. Božanska providnost plan je o 
privođenju svega k svrsi koja je Bog u svojoj 
dobroti, a upravljanje je konkretno vremenito 
ostvarenje te zamisli. I stvaranje i providnost 
djelovanja su vlastita svemogućem Bogu. 


4 
Sth 1, q. 47, .3. 


5 


Quaestiones disputatae de malo, Commissio 
Leonina —J. Vrin, t. 23, Rim — Pariz 1982. 


6 

Suma protiv pogana — Summa contra gentiles, 
prev. Augustin Pavlović, Kršćanska sadaš- 
njost, Zagreb 1993. — 1994. 

7 

De ente et essentia, cap. 1, u: T. Akvinski, /za- 
brano djelo, str. 127-128. 

8 

Usp. De malo, q. l,a. 1. 


9 
Usp. ScG II, 8—9. 


10 
Sth 1, q. 48, a. 1. 


ll 

Usp. Sth 1, q. 48, a. 1, ad 1; q. 3, a. 5. Vidi 
također Sth I, q. 75, a. 7, u: T. Akvinski, Iza- 
brano djelo, str. 405: »Razlog je taj što razli- 
čitosti unutar nekoga roda postoje kao suprot- 
nosti koje se međusobno odnose kao savršeno 
i nesavršeno. Jer, kao što se tvrdi u X. knj. 
Metafizike, “nedostatak i posjedovanje izvor 
su suprotnosti* (principium contrarietatis est 
privatio et habitus).« 


12 

Sth 1, q. 48, a. 1, ad 2. 

13 

Usp. De malo, q. 1, a. 1, ad 15. 
14 

Usp. ibid., ad 9. 

15 

Usp. ibid., ad 8. 


16 


De malo, q. 1, a. 1, ad 9. ScG III, 9, u: T. 
Akvinski, Suma protiv pogana, sv. IL, str. 29. 

Peti prigovor kaže da zlo doprinosi da svijet bude savršen i uređen, što onda 
nužno uključuje da je ono nekakvo biće i narav. Akvinčev odgovor na taj 
prigovor glasi da po sebi zlo ni u kojem slučaju ne može pridonositi da svijet 
bude savršeniji niti može tvoriti dio poretka jer bi to značilo da propadanje, 
lišenost može biti svrha ili uzorak poretka i savršenstva. Zlo tu može sudjelo- 
vati samo akcidentalno ili stjecajem okolnosti (per accidens), poradi pridru- 
ženog dobra.'" 


Na temelju iznesenoga, Toma zaključuje da zlo ne može biti nekakva narav ili 
nešto. Budući da se poželjnim naziva ono što je dobro, zlo ne može biti nešto 
u stvarima jer ono nije niti neko partikularno dobro, niti je poželjno, a protivi 
se postojanju. Ako bi zlo bilo nekakva narav, ono ne bi težilo svome dobru 
koje je u bitku, to jest ono bi se protivilo samoj činjenici svoga postojanja kao 
realnoga bića. Dakle, budući da zlo nije nekakva realna narav, ono što je zlo 
možemo znati samo zahvaljujući pojmu dobra jer »riječ zlo znači neko odsu- 
stvo dobra«,!* znači ono što se protivi poželjnome. To ujedno znači da Bog, 
Stvoritelj svekolike stvarnosti, nije izravno stvorio zlo," što ćemo kasnije 
dodatno razraditi. 


Budući da zlo nije bit, narav ili forma, znači li to da je ono akcident? Zlo ne 
može u pravom smislu biti akcident jer ono ne pripada supstanciji po nara- 
vi. Ono je upravo nedostatak nekog naravnog dobra. O zlu kao akcidentu se 
može govoriti samo u smislu udaljavanja (recessus) od onoga što bi po naravi 
trebalo biti. I zato, za razliku od akcidenata, s jačanjem naravnih dobara ne 
jača i zlo, već ono upravo slabi, kao što je to slučaj s bolešću.?“ 

Toma se pita i o drugoj ontološkoj podjeli, to jest nije li zlo mogućnost u 
odnosu na zbilju dobra. Najprije konstatira da su i bića u zbiljnosti i bića u 
mogućnosti dobra:“! bića u zbilji su po samoj svojoj formi dobra i savršena, 
a bića u mogućnosti jer su dobro u mogućnosti. To znači da nijedno biće nije 
zlo ukoliko je biće. Zla je samo lišenost koja se protivi zbilji. Budući da se 
»mogućnost ne protivi ni lišenosti ni savršenstvu, već ona podržava oboje,«?? 
biće u mogućnosti može istodobno biti subjekt i lišenosti i forme, te kao takvo 
biti subjekt zla. To konkretno znači da zlo može kvariti, kako dobra sastavlje- 
na od zbilje i mogućnosti tako i dobra koja su u mogućnosti. Zlo kvari dobro 
u mogućnosti u mjeri u kojoj je ono lišenost savršenstva koje mu je suprotno, 
a ne tako da mu oduzima nešto što mu pripada.?* Dobro sastavljeno od zbilje i 
mogućnosti zlo kvari tako da mu oduzima njegovo savršenstvo. 


Nakon što je razmotrio pitanja forme i mogućnosti, Akvinac se pita nije li zlo 
možda ne-bitak, ništa? Zlo se ne bi moglo nalaziti u stvarima, ako bi ono bilo 
naprosto biće ili ne-biće.** Zlo nije takva lišenost dobra koja bi bila lišenost 
bitka ili ne-biće: 

»Zlo se razlikuje kako od bića naprosto tako i od ne-bića naprosto jer niti je kao imanje, niti kao 
čista negacija, već kao lišenost.«?? 


Kao četvrta mogućnost ostaje pitanje nije li zlo nešto što je po sebi (per se) 
učinak dobra. U De malo Akvinac izlaže zašto zlo ne može imati uzrok po 
sebi: jer proizlazi mimo nakane djelatnog subjekta, jer ne sliči svom uzroku i 
jer se događa mimo određenog poretka. Zlo se, dakle, javlja kao nešto što se 
zbilo akcidentalno ili stjecajem okolnosti (per accidens), dok dobru pripada 
da djeluje po sebi. 


»Kada se kaže da je dobro akcidentalno uzrok zla, pod time valja razumjeti da se učinak dogodi 
akcidentalno, ukoliko je naime dobro uzrok nekoga dobra, kojemu se akcidentalno dogodi (ac- 
cidit) nekakva lišenost koju nazivamo zlom.« 

Dobro može biti akcidentalni uzrok zla prema materijalnom i eficijentnom 
uzroku. Prema materijalnom uzroku zato što je subjekt zla kao lišenosti uvijek 
neko dobro. I dobro može biti eficijentni uzrok zla na tri načina: kroz nedosta- 
tak u djelovanju, zahvaljujući aktivnoj moć djelatnog subjekta koja uzrokuje 
zlo nekoj drugoj stvari, i kroz nedostatak u djelatnom subjektu.?š 

Što je onda prema Tomi zlo ili koji je ratio mali? Akvinac ističe da zlo nije ni- 
šta drugo doli »lišenost nečega što je nekomu prirođeno i što mora imati«.?? U 
Sumi teologije precizira da »nije zlo svaki nedostatak dobra, nego nedostatak 
dobra koje je prirođeno i mora se imati«.?? Još prije toga nalazimo ovu izjavu: 


»U ovome se pak sastoji ono što je zlo, u tome naime da je neko biće deficijentno u dobru.«?! 


Zlo je uvijek nesavršeno, sekundarno i akcidentalno u odnosu na dobro, ono 
je jedan nered. 


Na koncu, valja uočiti kako se Toma Akvinski govoreći o zlu služi s više 
izraza. Izraz lišenost (privatio) ponajprije rabi kada govori o zlu kao o nega- 
ciji 1li nesavršenosti u odnosu na imanje (habitus) ili savršenstvo (perfectio). 
Kao sličnoznačnicama služi se izrazima nedostatak (defectus) i, rjeđe, odsut- 
nost (absentia). Kada govori o uzroku zla služi se izrazom deficijentan (defi- 
ciens).?? Uz to koristi izraze nestajanje ili propadanje (corruptio) i nedostatak 


17 
Usp. Sth I, q. 48, a. 1,ad 5. 


18 


Sth L, q. 48, a. 1: »... nomine mali significetur 
quaedam absentia boni.« 


19 

»Ako je Bog stvorio sve stvari, i zlo je stvar, 
trebali bismo reći da je Bog izravno stvorio 
zlo. I još radije bismo bili skloni slijediti ma- 
nihejce u pripisivanju stvaranja zla zlom bo- 
žanstvu, i time potvrditi metafizički dualizam. 
Ali ako je zlo lišenost, nije nužno o njemu 
govoriti kao da ga je Bog stvorio na temelju 
toga što je Bog sve stvorio. Kao lišenost, zlo 
može postojati samo u biću: ono je “uzgred- 
no? ili “ko-produkt' (De potentia, 3, 6 ad 3). 
Akvinac pod time ne misli da je ono nevažno, 
već jednostavno da nema smisla govoriti o 
lišenosti koje nije lišenost savršenstva u pozi- 
tivnom entitetu. Ovo potonje, tako reći, dolazi 
prvo: prije no što može doći do propadanja ili 
nereda, mora biti nešto što može propasti ili 
se unerediti. I prema Akvincu svako biće kao 
takvo je dobro.« — Frederick Charles Cople- 
ston, Aquinas: An Introduction to the Life and 
Work of the Great Medieval Thinker, Penguin 
Books, London 1955., str. 146. 


20 
Usp. De malo, q. 1,a.2,ad 10-11. 


21 
Usp. Sth I, q. 48, a. 3. 


22 
De malo, q.1,a.2,ad3. 


23 
Usp. ibid., ad 16. 


24 
Usp. Sth I, q. 48, a. 2. 


25 

Sth L, q. 48, a. 2, ad 1: »...malum distat et ab 
ente simpliciter, et non ente simpliciter, quia 
neque est sicut habitus, neque sicut pura nega- 
tio, sed sicut privation.« 


26 
Usp. De malo, q. 1, a. 3. 


27 
De malo, q. 1,a.3,ad 14. 


28 
Usp. Sth 1, q. 49, a. 1. 


29 


Usp. ScG III, 7, n. 2, u: T. Akvinski, Suma 
protiv pogana, sv. II, str. 25. 


30 

Sth I, q. 48, a. 5, ad 1: »... non omnis defec- 
tus boni est malum, sed defectus boni quod 
natum est et debet haberi.« — De malo, q. 1, a. 
3. Toma dodatno razrađuje sažetak svoje misli 
o naravi zla. 


31 
Sth L q. 48, a. 2. 


32 

Usp. Ivan Tadić, »O zlu u misli sv. Tome 
Akvinskoga«, Crkva u svijetu 39 (2004) 1, 
str. 6-39. Na str. 28 autor navodi nekoliko već 
postojećih hrvatskih prijevoda izraza causa 
deficiens, i to uvijek u odnosu na causa effi- 
ciens: ne-tvorni uzrok (Pavlović) ili netvorni 
(Ladan) ili, kada je riječ o volji, kao ras-tvor- 
nu volju (Kušar). 

djelovanja (defectus actionis), koje ponajprije rabi kada želi istaknuti koje- 
ga nas to dužnoga dobra zlo lišava. Na taj način propadanje kazuje lišenost 
dužne forme ili cjelovitosti stvari, a nedostatak djelovanja lišenost dužnoga 
gibanja i djelovanja. Sva ta raznolikost izraza kazuje da zlo kao lišenost ne 
označava puku statičnost, neefikasnost, nepromjenjivost, nestupnjevitost. 


Dobro kao subjekt i objekt zla 


Zlo kao lišenost dobra koje bi biće trebalo imati, kao propadanje dobra nije 
nešto, nekakva pozitivna stvar, a nije ni ne-biće. To znači da se ono mora 
nalaziti u nečemu, tj. da su određene stvari subjekt zla. Ono što je pogođeno 
zlom je realno neka stvar. 


Toma Akvinski argumentira da zlo ne može postojati doli u dobru. Ali dobro 
ne može biti subjekt zla na bilo koji način. Zlo se ne može nalaziti u stvarima 
kao dio nečeg postojećeg ili kao naravna vlastitost nečega što postoji.** Zlo se 
ne može nalaziti u stvarima kao čista negacija, kao potpuno ne-biće. I zlo se 
ne može nalaziti u dobru koje mu je protivno, nego u nekom drugom dobru, tj. 
ne može se kao suprotnost nalaziti u dobru koje mu je suprotno jer isti subjekt 
ne može istodobno imati dvije suprotnosti. 


Toma stoga u svom odgovoru razlikuje dva oblika odsutnosti dobra: čistu ne- 
gaciju i lišenost. Čista negacija uključuje ne-biće i odsutnost dobra koje biću 
ne pripada po naravi. No takvu negacijsku odsutnost dobra ne nazivamo zlom 
jer bi onda i sve ono što ne postoji ili sve ono što nemamo po naravi odmah 
bilo zlo. Isključivši te mogućnosti ostaje da se zlo može nalaziti u stvari- 
ma samo kao lišenost, koje nije čista negacija nego »negacija u subjektu«*> i 
može se nalaziti u nekom dobru koje nije suprotno tom određenom zlu. Na taj 
način možemo istodobno u istom subjektu imati neko dobro i lišenost nekog 
drugog dobra. 

Sve što postoji je dobro, a savršenstvo ili zbiljnost bića je dvostruka: snagom 
bitka nešto zbiljski postoji (actus primus), a svojim djelovanjem proizvodi 
izvanjske i unutarnje učinke (actus secundus). Drugim riječima, »actus pri- 
mus je forma ili cjelovitost stvari, dok je actus secundus djelovanje«,** s time 
da actus primus obuhvaća i sve ono što služi za djelovanje.:" Uzevši to u 
obzir, možemo reći da zlo kao lišenost dobra koje je nešto po naravi dužno 
imati, predstavlja lišenost ta dva vida zbiljnosti. Svako je biće dužno imati 
svoju formu, cjelovitost i ono što mu služi za djelovanje, a ujedno je dužno 
moći gibati se i djelovati na takav način na koji se po naravi giba i djeluje. 
No može se dogoditi da mu nešto od toga nedostaje. Umanjenje ili lišenost 
forme, cjelovitosti 1 onoga što služi za djelovanje nazivat ćemo nestajanje, 
kvarenje ili propadanje, a lišenost dužnoga gibanja i djelovanja nazivat ćemo 
nedostatak djelovanja. Propadanje i nedostatak djelovanja ujedno su kao dva 
načina na koje je zlo prisutno u svijetu ili dva mehanizma zla. 

Mogućnost propadanja proizlazi iz promjenjivosti stvorenja. Može se reći da 
se kod propadanja razlikuju tri razine: umanjenje dobra, uništenje dobra i 
očuvanje dobra, koje je razina svih onih dobara koje određeno zlo ne može 
ni uništiti ni umanjiti.“ Kada kažemo da se dobro može umanjiti, to znači da 
postoji ono više i manje u zlu. Ono se mjeri u odnosu na dobro te se, stoga, 
»većim zlom zove što je više lišeno dobra, jer je od dobra udaljenije. A liše- 
nosti se povećavaju ne kao da imaju neku bit, kao kakvoće i likovi (formae) 
[...], nego tim što se povećava uzrok koji lišava«.?? 

Što se tiče nedostatka gibanja i djelovanja, Toma precizira da ga uzrokuje 
nedostatak onoga što služi za djelovanje, nedostatak principa djelovanja u 
onome koji djeluje.““ Toma razjašnjava da djelatnom subjektu može nedosta- 
jati bilo glavni princip djelovanja, bilo instrumentalni princip.“ No nedosta- 
tak gibanja ili djelovanja nije isti u prirodi i kod voljnih čina. Svako djelova- 
nje u prirodi je prema naravi djelatnog subjekta, a na nedostatak djelovanja 
možemo naići u slučaju da nedostaje princip djelovanja ili da materija na 
kojoj se djeluje nije dobro disponirana. Ali kod voljnih čina je drugačije jer tu 
nedostatak u djelovanju znači da je čovjek djelovao dok da mu je pritom nešto 
nedostajalo u volji jer se ona nije pridržavala svoga pravila. 


Dobro kao uzrok zla 


Pitanje o uzroku zla je složeno. Da bismo odgovorili na to pitanje, prvo se 
moramo osvrnuti na pitanje o vrstama zla. U tom smislu, prvo ćemo istaknuti 
razliku između zla u prirodi i moralnog zla, a zatim odgovoriti na pitanje o 
uzroku zla. 


Podjela zla na zlo u prirodi i moralna zla krivnje i kazne 


Sva su bića po naravi usmjerena svome dobru, no postoje bića koja su k do- 
bru usmjerena samo prirodnim nagnućem, a postoje i ona koja uz tu naravnu 
težnju imaju mogućnost da se 1 svojom voljom usmjere k nekom dobru koje 
je razum razlučio. Na taj se način po mogućnosti slobodnoga izbora razlikuju 
zlo u prirodi i moralno zlo. 


Što se tiče zla u prirodi, vidimo da bića redovito bivaju u potpunosti uništena ili 
da gube svoju cjelovitost i ono što im je potrebno da djeluju po svojoj naravi. U 
prirodi nailazimo i na bića koja su manjkava u svome djelovanju ili koja uopće 
ne mogu djelovati na način na koji su dužna djelovati. Ponekad ta zla mogu 
poprimiti razmjere pravih kataklizmi 1 pomora. Ipak, u prirodi nijedno biće ne 
teži tome da neko drugo biće liši njegove forme ili da ga potpuno uništi. Zlo se 
zbiva na taj način da neko biće teži k određenoj formi koja je povezana s liša- 
vanjem neke druge forme.# Također, ako neko biće učini zlo drugom biću, kao 
kada vatra spali siromahovu kuću, to ne znači da je vatra po naravi zla. Zato 
Toma Akvinski na prirodu radije gleda u cjelovitosti njenog poretka: 

Usp. Sth 1, q. 48, a. 3; De malo, q. 1,a.2i Usp. De malo, q. 1, a. 4. 
ScG III, 11. zi 


34 Usp. Sth I, q. 48, a. 4. 


Usp. Sth I, q. 48, a. 3,ad 1. a 


35 ScG III, 9, u: T. Akvinski, Suma protiv poga- 
Sth 1, q. 48, a. 3,ad2; De malo, q. 1,a.2,s.c. na, prev. A. Pavlović, sv. IL, str. 33. 

2. Akvinac tu navodi Aristotela, Metafizika IV, 
3, 1004 a 15. Vidi također Akvinčev komentar 
In IV Metaph., lect. III, br. 564-566, Marietti, USP De malo, q. 1,a. 1, ad 9. 
Torino 1950., str. 157—158. 41 


36 Usp. Sth 1, q. 49,a. 1. 
Sth 1, q. 48, a. 5: »Actus autem est duplex, 42 
primus, et secundus. Actus quidem primus est Usp. Sth I, q. 19, a. 9. 


forma et integritas rei, actus autem secundus 
est operatio.« 


40 

»O dobroti neke stvari nije prihvatljivo suditi na osnovu njenog odnosa prema nečem 
partikularnom, već prema njoj samoj i u odnosu na cijeli svemir, u kome svaka stvar prema 
najboljem poretku drži svoje mjesto.«+ 


Na sličan način, u De malo Akvinac ističe da je nestajanje ili propadanje, ako 
ga ne promatramo iz perspektive partikularne naravi, nego iz perspektive uni- 
verzalne prirode, ustvari jedna prirodna promjena koja je po sebi poradi po- 
stanka i rađanja.“ Zato Leo Elders može reći da, uzmemo li prirodu u njenom 
jedinstvu, ta zla nikada ne lišavaju cijelu prirodu njenog poretka, svrhovitosti 
i ljepote. Ujedno, ako promotrimo živa bića prema njihovim vrstama, nedo- 
staci u prirodi se događaju u manjini slučajeva. 


»Samo kod ljudi izgleda da se zlo događa u većini slučajeva, zato što dobro čovjeka prema 
osjetilima nije dobro čovjeka ukoliko je čovjek ili ukoliko je razumno biće, a većina ljudi radije 
slijedi osjetila negoli razum.«“* 


Stoga, valja podrobnije razmotriti pitanje moralnoga zla. 


Moralno zlo javlja se kod stvorenja koja su po naravi uzrok svojih čina jer 
posjeduju razum 1 slobodnu volju. I kod moralnoga zla Toma Akvinski razli- 
kuje formu s cjelovitošću stvari i djelovanje.“" U oba se slučaja zlom naziva 
ono što šteti onome koji čini zlo, s time da je jedno od tih zala po njegovoj 
volji, a drugo se protivi njegovoj volji. Čovjeku može naštetiti to da on u 
svom voljnom djelovanju ne djeluje kao što je dužan djelovati, nego protivno 
savršenom poretku prema dobru. Kada razumno biće, koje po svojoj naravi 
slobodnom voljom odlučuje o tome što i kako činiti, djeluje na pogrešan ili 
manjkav način, proglašava ga se krivim. Zato se takvo zlo zove krivnja (cul- 
pa) ili grijeh. S druge strane, počinitelju zle radnje može se naštetiti tako da 
ga se liši njegove forme ili cjelovitosti. Takvo zlo naziva se kazna (poena). 
Čovjek koji čini zlo nastoji na svaki način izbjeći kaznu pa se ona kao takva 
protivi njegovoj volji. Toma Akvinski ovako metafizički utemeljuje moguć- 
nost kazne: 


»Budući da su duhovna stvorenja nepropadljiva i kao individue, i njihovim individuama se 
poradi njih proviđa. I zato su nedostaci koji se u njima dogode usmjereni na kaznu ili na 
nagradu, prema onome što im priliči, ane samo poradi toga što su usmjerena na druge stvari.«f 


To je slučaj kod drugih stvorenja koja nisu obdarena duhom ili umom. Moral- 
noga zla, dakle, nema kod bića koja nemaju razumsku narav jer ono pretpo- 
stavlja svijest i slobodnu volju. 


Kazna i krivnja povezane su na način da je kazna posljedica krivnje, ali ne i 
svrha krivnje.#? Ona je zlo koje krivac protiv svoje volje trpi zato što je poči- 
nio zlo djelo. Kazna djeluje tako da se krivca lišava dobra koje mu pripada. 
U De malo, Toma razrađuje misao na koji se način kazna protivi volji krivca, 
uzimajući u obzir tri razine volje: 

»Ponekad se kazna protivi aktualnoj volji, kao kad netko svjesno trpi kaznu. Ponekad ona ide 
samo protiv habitualne volje, kao kada je netko ne znajući lišen nekoga dobra, zbog čega bi 
patio ako bi to znao. Ponekad se ona samo protivi naravnoj sklonosti volje, kao kada je netko 
tko ne želi posjedovati neku krepost lišen habitusa te kreposti, iako je po svojoj naravi volja 
usmjerena k dobru koje je krepost.«? 


Kazna se, dakle, protivi volji grešnika, dok se krivnja odnosi na njegovo 
voljno djelovanje. No to ne znači da trebamo radije izbjegavati kaznu negoli 
krivnju. Akvinac odgovara da je, ako razmatramo zlo naprosto, krivnja veće 
zlo od kazne.*! Svoju tvrdnju dokazuje s pet argumenta. Prvi argument kaže 
da, budući da je krivnja u neurednom činu volje, slijedi i da »zlo krivnje čini 

čovjeka zlim naprosto, no ne i zlo kazne«.* Drugi argument tiče se odnosa 
moralnoga zla prema dobru i prema Bogu, gdje je kod krivnje situacija znatno 
teža negoli kod kazne jer se krivnjom grešnik izravno suprotstavlja nestvore- 
nom dobru koje je Božja volja i ljubav. 


»Što je nešto više strano Bogu, to više ostvaruje ono što je zlo.«? 


Treći argument preuzima od Augustina koji tvrdi da je krivnja veće zlo zbog 
dva razloga: jer je dobri ljudi mrze više negoli kaznu i jer ona više negoli ka- 
zna narušava poredak prema dobru. Četvrti argument se tiče svrhe uvođenja 
kazne. Budući da kazna služi sprječavanju krivnje te uspostavi pravednosti i 
poretka, ona uključuje i dobro, a ne samo zlo. Krivnja se upravo protivi tome 
dobru koje je pravednost i poredak, tako da je ona veće zlo negoli kazna. Peti 
argument tiče se podjele moralnoga zla prema djelovanju i trpljenju. Činiti zlo 
i trpjeti zlo nemaju isti učinak na osobu: prvo ga čini zlim, a drugo ga vodi k 
zlu. Na je taj način krivnja veće zlo od kazne. 


Uzrok zla 


Toma Akvinski o pitanju uzroka zla raspravlja u Sumi teologije (q. 49), De 
malo (q. 3) i Sumi protiv pogana (TI, 4; III, 10 1 13). Okosnicu njegove misli 
nalazimo u Sumi teologije pa ćemo se poglavito zadržati na tom tekstu. 
Uzrok je ono po čemu je neka stvarnosti takva kakva jest. To znači da uzrok 
na određeni način djeluje na svoj učinak 1 da učinak ovisi o svom uzroku. 
Može li zlo aktivno djelovati 1 može li zlo ovisiti o zlu, to jest o lišenosti? 
Utvrdili smo da jedino dobro može aktivno djelovati i da je »zlo nedostatak 
dobra koje je nekom biću naravno i koje je dužno imati«.*“ No o kakvom je 
tu dobru riječ? O subjektu zla, o mogućnosti ili o nekom drugom, izvanjskom 
dobru? Budući da zlo nije prirodni akcident subjekta, subjekt ne može biti 
njegov uzrok. Na sličan način mogućnost ne može biti uzrok lišenosti. Što se 
tiče izvanjskog dobra, ono ne može biti po sebi uzrok zla, nego samo akciden- 
talno. Evo na koji način Akvinac to razjašnjava. 


Lišenost naravnog i dužnog ustroja može nastupiti samo zahvaljujući nekom 
uzroku koji je kao biće dobar i svaka uzročnost ustvari spada pod dobro. Na 


43 48 

Sth L,q. 49,a. 3. De veritate, q. 5, a. 5. 

4 49 

Usp. De malo, q. 1,a.3, ad 18. Usp. De malo, q. 1,a.5,ad 6 iad 17. 
45 50 


Usp. Leo J. Elders, La mćtaphysique de saint Demalo,q.1,a. 4. 
Thomas d'Aquin, dans une perspective histo- 
rique, Librairie philosophique J. Vrin, Pariz . 
1994., str. 150; The Metaphysics of Being of Usp. Sth I, q. 48, a. 6 i De malo, q. 1, a. 5. 
St. Thomas Aquinas in a Historical Perspecti- 52 

ve, E. J. Brill, Leiden 1993., str. 128. De malo, q. 1, a. 5. 
46 53 

Sth L q. 49, a. 3, ad 5. Ibid. 

47 54 


Usp. Sth 1, q. 48, a. 5iDe malo, q. La. 4 Usp. Sth 1 q. 49, a. 1. Usp. Anto Gavrić, Une 
također Janko Žagar, Djelovanje po načelima. mćtaphysique d l'ćcole de Thomas d'Aquin. 
Tomistička perspektiva u donošenju moralnih Le De modis rerum de R&€mi de Florence 


odluka, prev. Marina Novina, FTI, Kršćanska Academic Press Fribourg, Fribourg 2006. str. 
sadašnjost, Zagreb 2020., str. 138—142. 289-291. 

taj je način dobro materijalni uzrok zla jer je subjekt lišenosti uvijek neko do- 
bro. Formalni uzrok zla ni ne postoji jer zlo nije forma, nego lišenost forme. 
Finalni uzrok zla također ne postoji jer zlo je lišenost dužnoga poretka prema 
dobru, dok su i svrha 1 sredstva koja do nje vode uvijek nešto dobro. Eficijen- 
tni uzrok zla uvijek je neko dobro, ali ne po sebi (per se), nego akcidentalno 
ili stjecajem okolnosti (per accidens). Akvinac navodi tri razloga zašto je to 
tako. Prvi, zato što nijedan uzrok ili djelatni subjekt nikada i ni na koji način 
nema po sebi zlo kao svoj cilj ili nakanu, nego uvijek cilja neko dobro. Drugi, 
zato što svaki uzrok ili djelatni subjekt djeluje utoliko ukoliko je u zbilji, što 
znači utoliko ukoliko je dobro, pa zlo onda ni na koji način po sebi ne sliči na 
svoj uzrok. I treći jer je svaki uzrok po sebi usmjeren na svoj učinak i nikakvo 
zlo ne može proizaći iz jednog takvog poretka. Stoga Toma zaključuje da je 
samo dobro uzrok zla i da dobro uzrokuje zlo na dva načina: 


»Na prvi način dobro je uzrok zla ukoliko je deficijentno, na drugi način ukoliko je akcidental- 
no.« 


Dobro je uzrok i zla u prirodi i moralnoga zla, ali na različite načine. Zlo se 
u prirodi, kao što smo već rekli, može pojaviti u djelovanju neke stvari i u 
učinku, u samoj stvari. Uzrok zla u djelovanju ili deficijencije nedostatak je 
bilo glavnog principa, bilo instrumentalnog principa djelovanja. Uzrok je zla 
u učinku bilo moć ili savršenstvo djelatnog subjekta, bilo nedostatak u djelat- 
nom subjektu ili nepogodnost materije. To znači da se zlo u prirodi javlja kada 
stvari djeluju prema svojoj naravi, prema onome što one jesu. 

S druge strane, moralno zlo ili grijeh sastoji se u voljnom djelovanju i bivanju 
koje isključuje poredak i uredbe razuma i božanskog zakona. Ne uzrokuje ga 
objekt volje (neko poželjno dobro), nego sama volja. Ona kao dobro uzrokuje 
zlo prema ista dva načina: akcidentalno i tako što je deficijentna. Volja akci- 
dentalno uzrokuje zlo kada je ponesena nečim što je dobro pod određenim 
vidom, no što je naprosto gledajući zlo. Deficijentna volja uzrokuje zlo kada 
joj nedostaje nešto i prije no što odabere objekt koji nije dobar naprosto, nego 
samo pod određenim vidom. Volja je deficijentna kada se pri odabiru ne vodi 
prema pravilu ili mjeri razuma i božanskog zakona koje je dužna razmotriti, a 
kriva je kada tako nespremna djeluje. 


U oba slučaja — i kod zla u prirodi i kod moralnoga zla — važno je zamijetiti da 
je deficijentnost uvijek akcidentalna i da se ono što je akcidentalno svodi na 
uzrok koji djeluje po sebi ili na neki drugi učinak koji je po sebi. A budući da 
samo dobro može djelovati po sebi i biti učinak po sebi, »zato je istina da zlo ni 
na koji način nema uzrok doli akcidentalno. Na taj je način dobro uzrok zla«.*7 
U Sumi teologije Toma Akvinski s tri argumenta dokazuje da ne može posto- 
jati prvi uzrok zla, da nema krajnjeg zla.* To znači da »zlo u ontološkomu 
smislu ne postoji ni kao posvemašnja lišenost ni kao biće. Ako ne postoji 
malum kao biće, ne postoji ni summum malum u ontološkomu smislu, kao 
uzrok svih zala, čime je osporena manihejska tvrdnja o supostojanju dobra i 
zla počela«."? 


Odnos Boga kao apsolutnog dobra prema zlu 


Ako je dobro uzrok zla, ne slijedi li da je apsolutno dobro koje je Bog% uni- 
verzalni uzrok zla? No može li uopće Bog bit uzrok zla? Pitanje iz Sume teo- 
logije o Bogu kao uzroku zla jer je ključno za ovaj rad, u cijelosti donosimo u 
latinskom izvorniku i u hrvatskom prijevodu. 


FILOZOFSKA ISTRAŽIVANJA 
162 God. 41 (2021) Sv. 2 (415-431) 


Ouaestio 49, articulus 2. 


Utrum summum bonum, quod est Deus, 
sit causa mali 


Ad secundum sic proceditur. Videtur_ quod 
summum bonum, quod est Deus, sit causa 
mali. 


Dicitur enim Isai. XLV, ego dominus, et non 


est alter Deus, formans lucem et creans tene- 
bras, faciens pacem et creans malum. Et Amos 
III, si erit malum in civitate, quod dominus 
non fecerit. 


Praeterea, effectus causae secundae reducitur 
in causam primam. Bonum autem est causa 
mali, ut dictum est. Cum igitur omnis boni 
causa sit Deus, ut supra ostensum est, sequi- 
tur quod etiam omne malum sit a Deo. 


Praeterea, sicut dicitur in II Physic., idem est 
causa salutis navis, et periculi. Sed Deus est 
causa salutis omnium rerum. Ergo est ipse 
causa omnis perditionis et mali. 


Sed contra est quod dicit Augustinus, in libro 
octoginta trium quaest., quod Deus non est 
auctor mali, quia non est causa tendendi ad 
non esse. 


Respondeo dicendum quod, sicut ex dictis pa- 
tet, malum quod in defectu actionis consistit, 
semper causatur ex defectu agentis. In Deo 
autem nullus defectus est, sed summa per- 
fectio, ut supra ostensum est. Unde malum 
quod in defectu actionis consistit, vel quod 
ex defectu agentis causatur, non reducitur in 
Deum sicut in causam. Sed malum quod in 
corruptione rerum aliquarum consistit, redu- 
citur in Deum sicut in causam. Et hoc patet 
tam in naturalibus quam in voluntariis. Di- 
ctum est enim quod aliquod agens, inquantum 
sua virtute producit aliquam formam ad quam 
sequitur corruptio et defectus, causat sua vir- 
tute illam corruptionem et defectum. Manife- 
stum est autem quod forma quam principaliter 
Deus intendit in rebus creatis, est bonum or- 
dinis universi. Ordo autem universi requirit, 
ut supra dictum est, quod quaedam sint quae 
deficere possint, et interdum deficiant. Et sic 

De malo, q. 1, a. 3. U De malo, q. 1, a. 3, ad 
6 Toma razlikuje dva značenja riječi ukoliko 
(in quantum): »Ako izraz “ukoliko? označava 
predpostojeću stvarnost, on onda nije univer- 
zalno istinit; ali ako označava istodobnost, 
onda je univerzalno istinit jer sve što uzrokuje 
zlo je ono što je deficijentno, to jest uzrokuje 
ga nedostatak, kao kada kažemo da sve što 
grije, grije ukoliko je ono što grije.« 


56 
Usp. Sth I, q. 49, a. 1, ad 3. 

49. pitanje, članak 2. 


Je li najviše dobro, koje je Bog, 
uzrok zla? 


Pristup drugom pitanju. Čini se da je najviše 
dobro, koje je Bog, uzrok zla. 
1. Naime, kaže se u Izaiji 45, [6-7]: Ja sam 


Gospodin i nema drugoga Boga, ja tvorim 
svjetlost i stvaram tamu, činim mir i stvaram 
zlo. Tu Amosu 3, [6]: Biva li zlo u gradu, koje 
Gospodin nije učinio? 

2. Osim toga, učinak drugotnog uzroka svodi 
se na prvi uzrok. A dobro je uzrok zla, kako je 
rečeno [čl. 1]. Budući da je stoga Bog uzrok 
svakog dobra, kao što je prije pokazano [pit. 
2], slijedi da je i svako zlo od Boga. 


3. Nadalje, kao što se kaže u Fizici 11,/3, 
19543] isti je uzrok sigurnosti lađe i opasnosti 
za nju. No Bog je uzrok spasa svih stvari. Da- 
kle, on je uzrok svake propasti i zla. 


Ali protiv toga je ono što kaže Augustin u knji- 
zi Osamdeset tri pitanja (pit. 21] da Bog nije 
tvorac zla, jer nije uzrok težnje k nebitku. 


Odgovaram: Kao što je jasno iz rečenoga [čl. 
1], zlo koje se sastoji u pomanjkanju djelo- 
vanja uvijek biva uzrokovano pomanjkanjem 
djelatnog subjekta. U Bogu pak nema nikakva 
pomanjkanja, nego je najveće savršenstvo, 
kao što je prije rečeno [pit. 4, čl. 1]. Stoga, 
zlo koje se sastoji u pomanjkanju djelovanja 
ili koje biva uzrokovano pomanjkanjem dje- 
latnog subjekta, ne svodi se na Boga kao na 
uzrok. No zlo koje se sastoji u propadanju ne- 
kih stvari svodi se na Boga kao na uzrok. To 
se vidi kako u naravnim događanjima tako i u 
voljnim. Naime, rečeno je [čl. 1] da neki dje- 
latni subjekt, ukoliko svojom moći proizvodi 
neku formu uslijed kojega slijedi nestajanje i 
pomanjkanje, on svojom moći uzrokuje to pro- 
padanje i pomanjkanje. A očito je da je forma 
koju Bog poglavito namjerava u stvorenim 
stvarima dobro koje se sastoji u redu svemira. 
Red pak svemira, kako je prije rečeno, traži da 
postoje neke stvari koje mogu zakazati i katkad 
zakažu. I tako Bog, uzrokujući u stvarima do- 

Sth L q.49,a. 1. 

Usp. Sth L, q. 49, a. 3. 
59 


1. Tadić, »O zlu u misli sv. Tome Akvinsko- 
ga«, str. 17. 


60 
Usp. Sth I, q. 6, a. 2; ScG 1, 41. 

Deus, in rebus causando bonum ordinis uni- 
versi, ex consequenti, et quasi per accidens, 
causat corruptiones rerum; secundum illud 
quod dicitur I Reg. II, dominus mortificat et 
vivificat. Sed quod dicitur Sap. 1, quod Deus 
mortem non fecit, intelligitur quasi per se in- 
tentam. Ad ordinem autem universi pertinet 
etiam ordo iustitiae, qui requirit ut peccato- 
ribus poena inferatur. Et secundum hoc, Deus 
est auctor mali quod est poena, non autem 
mali quod est culpa, ratione supra dicta. 


Ad primum ergo dicendum quod auctoritates 
illae loquuntur de malo poenae, non autem de 
malo culpae. 


Ad secundum dicendum quod effectus causae 
secundae deficientis reducitur in causam pri- 
mam non deficientem, quantum ad id quod 
habet entitatis et perfectionis, non autem quan- 
tum ad id quod habet de defectu. Sicut quidquid 
est motus in claudicatione, causatur a virtute 
motiva; sed quod est obliquitatis in ea, non 
est ex virtute motiva, sed ex curvitate cruris. 
Et similiter quidquid est entitatis et actionis in 
actione mala, reducitur in Deum sicut in cau- 
sam, sed quod est ibi defectus, non causatur a 
Deo, sed ex causa secunda deficiente. 


Ad tertium dicendum quod submersio navis 
attribuitur nautae ut causae, ex eo quod non 
agit quod requiritur ad salutem navis. Sed 
Deus non deficit ab agendo quod est necessa- 
rium ad salutem. Unde non est simile. 

bro koje se sastoji u redu svemira, posljedično, 
i kao neizravno, uzrokuje propadanje stvari; 
prema onome što se kaže u Prvoj knjizi O Kra- 
ljevima 2, [6]: Gospodin usmrćuje i oživljava. 
A što se kaže u Knjizi mudrosti 1 [13] da Bog 
nije stvorio smrt, razumije se tako da je nije 
namjeravao samo po sebi. A na red svemira 
odnosi se i red pravednosti, koji traži da se 
grešnicima dodijeli kazna. I prema tome, Bog 
je tvorac zla, tj. kazne, ali ne zla u značenju 
krivnje, i to zbog prije navedenog razloga. 


Odgovor na 1. razlog: Oni mjerodavni teksto- 
vi govore o zlu u smislu kazne, a ne o zlu u 
smislu krivnje. 


Odgovor na 2. razlog: Učinak drugotnog 
uzroka koji zakazuje svodi se na prvi uzrok 
koji ne zakazuje u onom što je u njemu od bi- 
ćevnosti i savršenstva, a ne u onom što je u 
njemu od pomanjkanja. Tako, što god je kre- 
tanja u šepanju, uzrokovano je pokretačkom 
snagom; ali ono što god je u njemu krivo ne 
potječe od pokretačke snage, nego od krive 
noge. Isto tako, što god je od bićevnosti i dje- 
latnosti u zloj radnji svodi se na Boga kao na 
uzrok, ali što je tu pomanjkanja ne uzrokuje 
Bog, nego drugotni uzrok koji podbacuje. 


Odgovor na 3. razlog: Potapanje lađe pripi- 
suje se kormilaru kao uzroku zbog toga što ne 
radi ono što se traži da se lađa spasi. No Bog 
nikada ne zakazuje u ostvarivanju onoga što 
je nužno za spasenje. Stoga nije slično. 


Tvrdnja Tome Akvinskoga glasi: Bog nije uzrok zla u pravom smislu riječi. 
Sva bića koja Bog stvara su dobra i tvore dobar poredak i savršenstvo svemira. 
Bog, koji je vrhovno dobro naprosto, stvorio je svijet kao njegov eficijentni, 
egzemplarni i finalni uzrok, no budući da je Božja dobrota u sebi jednostavna, 
nijedno pojedinačno biće ne može je dostatno odražavati i predstavljati. Zato 
Bog stvara mnoštvo bića koja su različita i nejednaka — kako u bitku, tako i u 
dobroti. Različitost i nejednakost u dobru znači da postoje bića koja su dobra 
na način da ne mogu biti deficijentna u dobru i da postoje bića koja su dobra 
na način da mogu biti deficijentna u dobru. Bića koja mogu biti deficijentna u 
dobru bića su u mogućnosti i bića sastavljena od mogućnosti i zbilje. [| upravo 
zato da bi se održala različitost 1 raznolikost stupnjeva — i preko toga se ostva- 
rilo savršenstvo svijeta — Bog dopušta određena zla.“! 


Bog je uzrok bitka i savršenstva bića 1 sve je stvorio iz svoje dobrote, kako bi 
je stvari predstavljale i odražavale. Zato Akvinac kaže da je propadanje stvari 
tek posljedica Božjeg stvaranja dobrog svijeta u kojemu postoje bića koja 
mogu biti deficijentna u dobru, što ona ponekad i jesu. To znači da Bog ne 
želi zlo, nego ga na neki način dopušta. Po sebi zlo niti pridonosi savršenstvu 
svijeta niti tvori dio poretka. Ono to može činiti samo akcidentalno, poradi 
pridruženoga dobra. 

Ako Bog na taj način, to jest posljedično, uzrokuje propadanje stvari, to ne 
znači i da je on uzrok nedostatka djelovanja. Uzrok nedostatka djelovanja je 
nedostatak u onome koji djeluje. Bog je pak uzrok svakog bitka i djelovanja, 

a ne deficijentnosti. Ako bi Bog bio uzrok nedostatka djelovanja, to bi značilo 
da u njemu kao onom koji djeluje postoji nedostatak, što je opet nemoguće. 
Nedostatke u djelatnom subjektu možemo na nivou prirode povezati s drugim 
prirodnim uzrocima. 


Kada je riječ o nedostatku u djelovanju na moralnom području, uzroci tog 
nedostatka nisu isti kod krivnje i kod kazne. Bog je autor kazne, ali ne i kriv- 
nje. Kako to? Po De malo, zlo krivnje sastoji se u činu volje koji je izravno 
protivan činu božanske ljubavi. Božanska ljubav (caritas) je, po Akvinčevu 
mišljenju, ljubav koja je Božji dar i kojom se Boga voli kao objekt blaženstva, 
a budući da uključuje uzajamnost 1 zajedništvo, ona je i određeno prijateljstvo 
s Bogom.# Kao savršenstvo i prvi princip volje, ta ljubav usmjerava volju 
prema Bogu i prema onome što on hoće. Bog hoće svoje apsolutno dobro 
utoliko ukoliko je u njemu samome i zato je nemoguće da Bog uzrokuje da 
netko ne želi božansko dobro koje je on sam. To pak znači da zlo krivnje ne 
može dolaziti od Boga. Za razliku od toga, Bog je autor kazne na taj način 
da u stvarima uzrokuje dobar poredak svijeta. Dobar poredak kazuje da nitko 
nema ono čega nije dostojan 1 za što nije sposoban. Bog na taj način — poslje- 
dično i kao akcidentalno — može htjeti i učiniti da netko ostane bez božanskog 
ili nekog drugog dobra. A upravo to i jest kazna. 


Možemo zaključiti da »Bog, dakle, niti želi da zlo bude, niti da ne budu, već 
on dozvoljava da zlo bude«* i da je »očito da se za zlo kaže da je stvoreno, ne 
utoliko ukoliko je zlo, već utoliko ukoliko je dobro naprosto, i zlo pod nekim 
vidom«.5 Što se tiče zla kazne, pogrešno je pritom misliti da Bog nastupa kao 
onaj koji će na neki način ljudima voljno nanositi bol i patnju. Toma Akvinski 
je kristalno jasan u svojoj kontemplaciji Božje svetosti 1 dobrote: 


»Bog je pak na taj način uzrok zla kazne, ne tako da kažnjavajući hoće zlo onoga koji je kažnjen, 
već hoće stvarima utisnuti poredak svoje pravde, iz čega slijedi zlo onoga koji je kažnjen, kao 
što iz forme vatre slijedi lišenost forme vode.«ć* 


Na početku rada smo spomenuli prigovor iz Sume teologije: 


»Kad bi, dakle, Bog postojao, ne bi bilo nikakva zla. A zla u svijetu ima. Dakle, Bog ne 
postoji.«" 


Iz svega što smo do sada rekli slijedi da postojanje Stvoritelja svekolikog 
dobra nije moguće zanijekati služeći se činjenicom postojanja zla. Zato Toma 
može izreći sljedeću tvrdnju: 

»Ako postoji zlo, postoji Bog. Naime zla ne bi bilo kad ne bi bilo poretka dobra; zlo se sastoji u 
njegovu lišenju. No tog poretka ne bi bilo kad ne bi bilo Boga.«“ 

Usp. Sth I, q. 48, a. 2; De veritate q. 5, a. 4. Ibid., a. 3 ad 10. 

62 67 

Usp. De malo, q. 1, a. 5. Sth 1, q. 2, a. 3 arg. 1, u: T. Akvinski, Izabrano 
ža djelo, str. 290. 

Usp. Sth III, q. 65, a. 5. 68 


ScG III, 71: »Si malum est, Deus est. Non 
64 : : ak 
enim esset malum sublato ordine boni, cuius 
Sth 1, q. 19, a. 9, ad 3. privatio est malum. Hic autem ordo non es- 
65 set, si Deus non esset.« Hrvatski prijevod u: T. 
De malo, q. 1,a. 1,ad 1. Akvinski, Suma protiv pogana, prev. A. Pav- 
Paja lović, sv. II, str. 305. 


FILOZOFSKA ISTRAŽIVANJA 428 M. Herman Duvel, A. Gavrić, Toma 
162 God. 41 (2021) Sv. 2 (415-431) Akvinski o odnosu dobra i zla u... 


Poredak dobra uključuje kako poredak proizlaženja iz prvoga principa koji 
nazivamo stvaranje, tako i poredak usmjerenja k svrsi koji nazivamo provid- 
nost. Na taj način ni akcidentalno uzrokovanje zla nije podvrgnuto pukoj ve- 
ćoj ili manjoj sreći, ni nekakvoj igri sudbine. Bog svime providnosno upravlja 
k dobru koje je on sam. 


Dobro kao krajnji učinak zla 


Problem zla se ne pojavljuje u djelu stvaranja jer Bog sve čini dobro i od njega 
ne može proizaći nikakvo zlo.* Zlo se javlja u okviru djelovanja božanske 
providnosti i upravljanja jer ono uključuje očuvanje i djelovanje posredstvom 
drugotnih uzroka." Bog ih u tome ne sprječava jer on u svojoj providnosti 
čuva narav, a ne da je uništava ili umanjuje." No to ne znači da pojava zla 
može spriječiti ostvarenje božanskog providnosnog plana. Bog kao prvi uzrok 
čuvanja i djelovanja upravlja svijet i ljude u njemu k dioništvu u božanskoj 
dobroti. I kao što snajperist znalački i vješto uzima u obzir jačinu vjetra kako 
bi pogodio svoj cilj, tako 1 Bog u svojoj mudrosti i svemoći uzima u obzir 
prisustvo zla kako bi k njegovoj svrsi priveo svijet i na poseban način svakog 
čovjeka: 

»Pod providnost potpadaju [...] čini razumnih stvorenja na taj način da im se ne događa nikakvo 
zlo, a da ga (Bog) ne upravlja na njihovo dobro. [...] Jer Bog i pojedinačnim ljudima proviđa 
radi njih samih.«? 


Na koji onda način Bog uključuje činjenicu zla u svoj providnosni plan? 

Na tri ključna mjesta u Sumi teologije," kao odgovor na pitanje o pomirlji- 
vosti postojanja Boga i postojanja zla, Toma Akvinski donosi riječi Aurelija 
Augustina iz djela Enchiridion: 


»Budući da je Bog krajnje dobar, on nikada ne bi dopustio da se u njegovim djelima pojavi neko 
zlo, kad ne bi bio tako svemoguć i dobar da čak i od zla učini dobro.«“ 


Koja je to mnoga dobra (multa bona) Bog omogućio dopuštajući zlo? Toma 
navodi primjere koji se odnose kako na zlo u prirodi, tako i na moralno zlo: 


»Vatra ne bi gorila ako zrak ne bi sagorijevao, i život lava ne bi bio očuvan ako magarac ne 
bi bio ubijen, i ne bi se hvalila pravednost u kažnjavanju i strpljivost u patnji ako ne bi bilo 
nepravde.«?? 


Na taj način uništenje jedne materijalne stvarnosti predstavlja nastanak nove, 
smrt jednog bića omogućava život drugog ili pak progon dovodi do rasta u 
strpljivosti, a krivnja do poniznosti, pokajanja i pokore. Znači, Bog ne samo 
da uspijeva ostvariti svoju svrhu usprkos zlu nego on pomoću zla ostvaruje 
još i veća i brojnija dobra. Takva preobrazba zla u dobro predstavlja krajnju 
pobjedu dobra. Pritom zlo niti prestaje objektivno 1 realno biti zlo, niti ono 
služi kao sredstvo za postizanje dobra. Takvo što bi se protivilo Božjoj do- 
broti, a i nemoguće je jer »takva dobra ne proizlaze iz zla kao iz uzroka po 
sebi, već kao akcidentalno i materijalno«.'* No ništa ne priječi da Bog, koji je 
krajnje dobar, dopušta zlo kako bi izveo dobro, kako bi ga upravio k dobru. 


Bog na poseban način upravlja čovjekom kao slobodnim duhovnim bićem: 
daje mu da bude onaj koji sebi proviđa čineći ono što je prema božanskom 
pravilu dobro ili zlo 1 prema tome mu onda Bog proviđa nagradu ili kaznu. 
Čovjek je tako podložan i sklon raznim oblicima zla: grijehu, napasti na grijeh 
i raznim životnim protivnostima i nedaćama. U Izlaganju o Gospodnjoj mo- 
litvi"" Toma Akvinski razrađuje pitanje tih zala pod vidom osobnog odnosa s 

Bogom. Bog Stvoritelj ima nad čovjekom svoje pravo koje je čovjek radi svo- 
ga dobra dužan poštivati. To Božje pravo čovjek poštuje kada ispunja ili vrši 
Božju volju, ali ako joj čovjek pretpostavi svoju volju, on zapada u moralno 
zlo krivnje. Što se tiče Boga, on je spreman oprostiti raskajanom grešniku i ne 
navodi čovjeka na zlo, već ga samo ponekad kuša i pravednicima šalje nevo- 
lje kako bi ih, pomažući im, potaknuo na dobro, 1 on ujedno oslobađa čovjeka 
od protivnosti i nedaća: 


Bog, dakle, oslobađa čovjeka od zla i trpljenja okrećući ih na dobro. To je znak velike mudrosti 
jer je odlika mudraca da zlo usmjeri na dobro; a to se događa po strpljivosti u nevoljama. Ostale 
se kreposti služe onim što je dobro, dok se strpljivost koristi onim što je zlo, pa je zato nužna u 
zlim časovima, tj. u nevoljama. 


Akvinac je čitavu jednu knjigu posvetio primjeru takve pobjede dobra nad 
zlom napasti i nedaće i to one koja je zadesila pravednog i nevinog čovjeka: 
Komentar Joba." Po »Prologu« Tomina komentara, glavni problem biblij- 
ske Knjige o Jobu predstavlja božansko providnosno upravljanje ljudskim 
stvarima.* Dobro koje se događa zlim ljudima i zlo koje pogađa dobre ljude 
dovodi u pitanje tezu o božanskoj providnosti nad ljudskim stvarima. Toma 
se u svom traženju odgovora oslanja na dvije istine. Prvu istinu otkrili su već 
antički filozofi. Oni su, opovrgnuvši ideje o većoj ili manjoj sreći i o natura- 
lističkoj materijalističkoj ili raznovrsnoj slučajnosti, dokazali da prirodnim 
stvarnostima upravlja božanska providnost. Druga je istina u stvari negativna: 
ako bi se zanijekala činjenica božanske providnosti nad ljudskim stvarima, 
nestalo bi i poštovanja prema Bogu i straha Božjega, što bi pak dovelo do 
jenjavanja kreposti i porasti moralnoga zla. 


Riječi pravednoga i zlom pogođenoga Joba o božanskoj providnosti vrte se 
oko tri osi. Prva je Bog u njegovim atributima savršenog znanja, pravednosti, 
moći i dobrote. Druga os je velika raznolikost ljudskih sudbina koja se ne 
može svesti na povezivanje životnih uspjeha sa zaslugama pojedinca, a život- 

Usp. Sth I, q. 44-47. S. Thomae Aquinatis, In orationem domini- 
Ea cam, videlicet ,, Pater noster“ expositio, u: S 
: Thomae Aquinatis, Opuscula theologica, sv. 
Usp. Sth 1, q. 22 i q. 103-105. 2, Raimondo M. Spiazzi (ur.), Marietti, Tori- 
71 no — Rim 1953., str. 219-235; Toma Akvinski, 
Usp. Sth I, q. 48, a. 2, ad 3. »Oslobodi nas od zla«, prev. Augustin Pavlo- 
vić, Stožeri kršćanske vjere, Symposion, Split 

72 1981. 


De veritate, q. 5, a. 6. sa 

Usp. Sth 1,q.2,a.3,ad1;q.22,a.2,ad2iq. 
48,a.2,ad3. 

Sth 1, q. 2, a. 3, ad 1, u: T. Akvinski, Izabrano 

nih nedaća s kaznama. I treća os je Jobova vjera u život vječni o kome će Bog 
prosuditi prema pravednosti i istini. Te Jobove riječi su po Božjoj prosudbi 
ispravne, no potrebno je da nauči još nekoliko lekcija. Prva lekcija koju Bog 
daje Jobu je o neizmjernom jazu između božanske i ljudske spoznaje. Spo- 
znaja Boga u njemu samome i u njegovim djelima dostupna je samo Bogu. 
Čovjek nije sposoban spoznati ni ovozemaljske stvari dostupne osjetilima, a 
kamoli božanske. Bog je, naprotiv, Stvoritelj svega što postoji, što znači da on 
sve savršeno proniče i poznaje. Druga se lekcija tiče neizmjernog jaza između 
ljudskog i božanskog bitka. Bog je po sebi pravedan, dok je čovjek pravedan 
zato što participira na Božjoj pravednosti. I ljudsko spasenje je djelo Božje: 
proslava pravednika više je djelo božanskog milosrđa, dok je Božji odnos 
prema lošima djelo njegove pravednosti. Treća se lekcija tiče neizmjernog 
jaza između božanske 1 ljudske moći. Bog dopušta zlo i moć zla je podređena 
božanskom djelovanju. Ali ne i ljudskom. Ipak zlo nije toliko moćno da čo- 
vjek mora sagriješiti. No i kada sagriješi, on može ispovjediti Božju izvrsnu 
moć i mudrost te priznati vlastitu grešnost tako da se pokaje, ispravi i čini 
pokoru. Na taj ga način zlo ili kušnja na koncu dovodi do jasnije spoznaje i do 
promjene, do preobrazbe. 


Time je Toma Akvinski ukazao na apsolutnu Božju transcendentnost, kako 
u njegovu bitku, tako 1 u spoznaji i djelovanju. Čovjek u potpunosti ovisi o 
Bogu Stvoritelju i božanskoj providnosti: kako u svom bitku, tako i u spoznaji 
i djelovanju. I u ovom životu, i u onom vječnom, u kojem će svatko primiti 
milosrdnu nagradu ili pravednu kaznu za svoja djela. To ujedno znači da zlo, 
njegova moć u svijetu i patnja nevinih ne može biti zapreka za ostvarenje 
plana božanske providnosti, iako može biti zapreka za ljudsku providnost. 
Svako suprotstavljanje činjenice zla u svijetu i Božjega postojanja time se 
otkriva kao nepoznavanje Boga, kao umanjenje božanske stvarateljske i pro- 
vidnosne istine, dobrote i moći. Otkriva se kao svođenje Boga na nekakvo an- 
tropomorfno božanstvo. Metafizika bitka i filozofija stvaranja omogućavaju 
nam uvidjeti da: 


»Kad bi, dakle, po božanskoj providnosti zlo bilo potpuno isključeno iz svijeta, trebalo bi 
također umanjiti mnoštvo dobara. To ne smije biti jer jače je dobro u dobroti, nego u zloći zlo.«*' 


Bog dopušta da se u svijetu događaju zla, nepravde, nerazboritosti, neredi, ali 
ne prepušta svijet zlu. Bog će na koncu sigurno uspostaviti svoju pravednost, 
razum, poredak, svoj logos. 

Thomas Aquinas on the Relation 
Between Good and Evil in the Created World 


Abstract 


This paper aims to show that Thomas Aquinas consider the problem of evil, not only as a ques- 
tion of evil in itself, but in the much broader context of God S work of creation and providential 
government, and thus proves that the existence of evil in the world is not a viable argument 
against God 5 existence. For Thomas Aquinas, evil is not something, some being with its essence 
and nature, but it is the lack (or privation) of a good that should by nature be present in a being. 
Evil has good as its subject, object, and cause, and may ultimately have good as its effect. Such 
complete immersion and dependence of evil on good says that evils ontological status is real, 
but not absolute. Evil cannot exist from itself, by itself and for itself. It is in every way subor- 
dinated to the good. Such a status of evil becomes even more apparent in Aquinas' view of the 
relation between evil and the absolute good that is God. God is the one who exists in the abso- 
lute sense, and evil exists only in relation to the good that is God S creation. The decay of things 
is only a consequence of God creating a good world in which some beings may be deficient in 
good, which they sometimes are. This means that God does not want evil, but in a way allows it 
while providentially governing everything to the good that he is. God is so omnipotent that by 
allowing evil he can accomplish even greater and more numerous goods. In the work of God 5 
governing over the world, man occupies a special place because he is capable of'a personal re- 
lationship with God. But man can also voluntarily deviate from the order and rules that lead him 
to union with his ultimate good which is God. Such an act is called the moral evil of guilt or sin. 
Thomas Aquinas finds the example and model of the victory of good over evil in the character of 
the righteous and innocent Job, who, thanks to the experience ofa terrible evil, has realised that 
God infinitely transcends human cognition, being and power, and that any attribution of evil to 
God would be foolishness, that every denial of God's existence because of the evil that befell 
him would be insane. Job realised that God s righteousness and logos rule everything and that 
the ultimate victory of good is certain. 

